OzLabs/hebrew-wiki-articles huggingface dataset:
סטניסלב מנולב

סטניסלב מנולב (בבולגרית: Станислав Манолев; ) הוא כדורגלן בולגרי המשחק בפירין בלגואבגרד בעמדת המגן.

==קריירה==
מנולב התחיל את הקריירה שלו במחלקת הנוער של פירין 1912 ובשנת עלה לקבוצה הבוגרת. בינואר הוא עבר לליטקס לובץ'. ב-21 במאי 2008 הבקיע מנולב את שער הניצחון בגמר הגביע הבולגרי נגד צ'רנו מורה וארנה. ב-25 ביולי 2009 חתם בפ.ס.ו. איינדהובן ל-3 שנים, והעסקה יצאה לפועל בתחילת עונת . ב-6 באוגוסט 2009 ערך את הופעת הבכורה שלו במוקדמות הליגה האירופית נגד צ'רנו מורה וארנה, בדקה ה-44 של אותו משחק הורחק. ב-9 באוגוסט 2009 מנולב ערך את הופעת הבכורה שלו בליגה. אחרי שרשם מאזן של 4 בישולים ב-3 משחקים, הבקי ב-12 בספטמבר 2009, את השער הראשון שלו בניצחון 0–3 בבית נגד רודה. בעונת האריך את חוזהו במועדון עד . בקיץ הביעו שטוטגרט ובנפיקה ליסבון. ב-31 בינואר 2013 הושאל לפולהאם האנגלית עד לסיום העונה. ב-9 בפברואר 2013, מנולב ערך את הופעת הבכורה שלו בתיקו 0-0 נגד נוריץ' סיטי. ב-20 באפריל 2013 הורחק בדקה ה-85 בהפסד 0–1 נגד ארסנל לאחר עבירה חמורה על אוליבייה ז'ירו. לאחר שחזר לפ.ס.ו. הוא איבד את מקומו בהרכב לסנטיאגו אריאס וג'ושוע בארנט. בקיץ חתם מנולב בקובאן קרסנודאר. מנולב ערך את הופעת הבכורה שלו בתיקו 1-1 נגד דינמו מוסקבה. הוא הבקיע את השער הראשון שלו במועדון בניצחון 0–4 נגד קריליה סובייטוב סמרה. ב-18 ביוני 2014 עבר לדינמו מוסקבה בהעברה חופשית ובפברואר 2015 שב לקדנציה נוספת בקובאן קרסנודאר.

באוגוסט זומן מנולב לראשונה בקריירה לנבחרת בולגריה לקראת המשחק נגד . הוא הבקיע את שער הבכורה שלו בתיקו 2-2 נגד במסגרת מוקדמות מונדיאל 2014.

==תארים==
;ליטקס לובץ'
*הגביע הבולגרי: , 
;פ.ס.ו. איינדהובן
*הגביע ההולנדי: 

==קישורים חיצוניים==

* 

קטגוריה:כדורגלנים בולגרים
קטגוריה:מגני כדורגל בולגרים
קטגוריה:בלגואבגרד: כדורגלנים
קטגוריה:כדורגלני נבחרת בולגריה
קטגוריה:כדורגלני ליטקס לובץ'
קטגוריה:כדורגלני פ.ס.וו. איינדהובן
קטגוריה:כדורגלני פולהאם
קטגוריה:כדורגלני קובאן קרסנודאר
קטגוריה:כדורגלני דינמו מוסקבה
קטגוריה:כדורגלני צסק"א סופיה
קטגוריה:כדורגלני לודוגורץ ראזגרד
קטגוריה:ילידי 1985
מושון אלבוחר

מושון (משה) אלבוחר (נולד ב-27 בנובמבר 1951) הוא שחקן ובדרן ישראלי. מזוהה בעיקר מסרטי המתיחות של יהודה ברקן בשנות ה-80 של המאה ה-20.
==ביוגרפיה==
אלבוחר הוא בוגר בית הספר הגבוה לאמנויות הבמה בית צבי. במהלך השנים הוא השתתף במספר סרטי קולנוע ישראלים, מזוהה בעיקר מסוגת המתיחות. בשנת 1984 הייתה זו הופעתו הקולנועית הראשונה כאשר השתתף בסרט המתיחות "המתיחה הגדולה", פרי עטם של יהודה ברקן ויגאל שילון. באותה שנה שיחק בסרט "גרין" של גדעון קולירין. בשנת 1985 שיחק בסרט הקולנוע "קומפוט נעליים", בבימוים של יהודה ברקן ועזרא שם טוב.

בשנת 1986 השתתף בסרט המתיחות "ניפגש בסיבוב" בבימוים של יהודה ברקן ויגאל שילון. בשנת 1987 השתתף בסרט המתיחות "ניפגש בחוף", בבימוים של יהודה ברקן ויגאל שילון, ולצדם של דנוטה לאטו, משה טימור, ועוד. כשנה מאוחר יותר השתתף כנמתח בסרט מתיחות נוסף של יגאל שילון, "עבודה בעיניים".

בשנת 1990 שיחק בסרט הקולנוע "נשיקה במצ"ח". בשנת 1992 שיחק בסרט מתיחות נוסף, פרי עטו של יהודה ברקן, "גברת תפתחי זה אני". בשנת 2007 שיחק בסדרת הדרמה של הוט 3 "הבורר". בשנת 2011 שיחק בסרט הקצר "מקום אחר", בבימויה של דלית ארנולד.

בשנת 2012 שיחק בסרטו של שלומי מיצ'ניק "בין הכוונות", אשר הוצג בפסטיבל קולנוע דרום. כמו כן הוא שיחק בתיאטרון אורנה פורת לילדים ונוער במחזות: "אישה אחת גרה בתוך אבטיח" ו"אהבת איתמר", שכתבה דבורה עומר, על פי ספרה הנושא שם זה.

לאלבוחר רישיון של עו"ד בישראל.

==קישורים חיצוניים==

קטגוריה:מתיחות
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בדרנים ישראלים
קטגוריה:בוגרי בית צבי
קטגוריה:ישראלים שנולדו ב-1951
טרנס-אסיה איירווייז

טרנס-אסיה איירווייז (בסינית מסורתית: 复兴航空; בסינית מפושטת: 复兴航空; בפין-יין: Fuxing Hangkong) הייתה חברת תעופה שבסיסה בטאיפיי שבטאיוואן.

==היסטוריה==

החברה הוקמה בשנת 1951 כחברת התעופה הפרטית הראשונה בטאיוואן. מסלולה הראשון היה מטאיפיי, גאושיונג, טייטונג והאוליין. טיסות אלו היו בתוך טאיוואן, והיא שימשה גם כסוכן מקומי של חברות תעופה זרות.

שרותיה חדלו בשנת 1958, והיא חזרה לפעול בשנת 1988, לאחר 30 שנות היעדרות.

בחודש ינואר 2014 חברת התעופה הודיעה על כוונתה להשיק חברת תעופה בעלות נמוכה בשם V אייר. החברה ביצעה את טיסת הבכורה שלה ב-17 בדצמבר באותה שנה מטאיפיי לבנגקוק.

בעקבות שתי תאונות קטלניות של מטוסי החברה ב-2014 (טיסה 222) וב-2015 (טיסה 235) היא נקלעה לקשיים כלכליים. בעקבות כך V אייר נסגרה ב-1 באוקטובר 2016 וב-22 בנובמבר טרנס-אסיה עצמה נסגרה.

== צי המטוסים ==
{| class="toccolours" border="1" cellpadding="5" style="border-collapse:collapse;text-align:center"
|+ נכון לאוגוסט 2014 בצי החברה המטוסים הבאים:
|- style="background:purple;"
! rowspan="2" | <font style="color:white;">כלי טיס
! rowspan="2" | <font style="color:white;">בצי
! rowspan="2" | <font style="color:white;">בהזמנה
! colspan="3" | <font style="color:white;">נוסעים
! rowspan="2" | <font style="color:white;">הערות
|- style="background:purple;"
! <abbr title="מחלקת עסקים"><font style="color:white;">J</abbr>
! <abbr title="מחלקת תיירים"><font style="color:white;">Y</abbr>
! <font style="color:white;">סה"כ
|-
|rowspan="2"|איירבוס A320-232
|rowspan="2"|5
|rowspan="2"|— 
|12
|138
|150
|
|-
|colspan="3"|162
|
|-
| איירבוס A321-131
|4
|—
|12
|170
|182
|
|-
| איירבוס A321-200
|1
|5
|colspan="3"|194
|
|-
| איירבוס A321 ניאו
|—
|12
|colspan="3"|טרם נקבע
|קבלת ההזמנה בין 2017-2022
|-
|איירבוס A330-300
|2
|—
|32
|268
|300
|
|-
| ATR 72-500
|6
|—
|colspan="3"|72
|בתהליך יציאה משירות, יוחלפו עד שנת 2016 ב-ATR 72-600
|-
|ATR 72-600
|3
|6
|colspan="3"|72
|קיימת אופציה לרכישת שלושה מטוסים נוספים מדגם זה
|-
!סה"כ
|21
!23
|colspan="4"|
|}

==תאונות ותקריות==
*ב-21 בדצמבר 2002 התרסקה טיסת מטען של החברה בשל הצטברות של קרח על הכנפיים, שני אנשי הצוות נהרגו.
*טיסה 543 של החברה התנגשה במשאית בעת נחיתה בנמל התעופה טאינאן בסוף טיסה מנמל התעופה סונגשאן שבטאיפיי ביום 21 במרץ 2003.
*ביום 23 ביולי 2014 התרסקה טיסה 222 של החברה בנחיתה בטיסתה מגאושיונג למאגונג, בשל צירוף של מזג אוויר קשה. העמסת שעות טיסה רבות על הטייסים ואי הקפדה על טיסה על פי הנהלים.
*ב-4 בפברואר 2015 התרסקה טיסה 235 של החברה במהלך טיסה מטאיפיי לג'ינמן.

==קישורים חיצוניים==

* 

==הערות שוליים==

קטגוריה:טאיוואן: תעופה
קטגוריה:חברות טאיוואניות
קטגוריה:חברות תעופה שנסגרו
סלים אל-חוסייני

סלים אל-חוסייני (בערבית: سليم الحسيني; 1846–1908) היה ראש עיריית ירושלים בין השנים 1882 ל-1897. סלים היה בן למשפחת אל-חוסייני רבת ההשפעה, וגם שניים מבניו חוסיין אל-חוסייני ומוסא כאזם אל-חוסייני כיהנו כראש העירייה אחריו. סלים כיהן כשופט בסכסוכי שבטים בדואים והיה איש עסקים מצליח שפעילותו ביססה את מעמדה הכלכלי של המשפחה. פעילותו הציבורית של סלים חוסייני מסמנת תקופה חדשה בתולדות משפחת אל-חוסייני, שהחלה להיתפש כמייצגת של כלל האוכלוסייה הערבית בירושלים ויוזמת פעולות עבורה.

==פעילותו כראש העירייה==
*הקמת בית חולים בשייח' באדר במקום שבו פועל כיום שוק מחנה יהודה.
*קביעת פנסי הרחוב הראשונים בירושלים.
*נטיעת עצים בצידי רחוב יפו.
*הפעלת שירותי ניקיון בירושלים. עיקר המעמסה נבעה מריבוי בעלי החיים בעיר. סלים חסם רחובות לכניסת רוכבים וגמלים ושכלל את מערכת הניקוז להתמודדות עם הרעת תנאי התברואה בעקבות הגדלת צפיפות האוכלוסייה.

==מקורות==
* אילן פפה, אצולת הארץ: משפחת אל-חוסייני, ירושלים: מוסד ביאליק, 2002

קטגוריה:ראשי עיריית ירושלים
קטגוריה:משפחת חוסייני
קטגוריה:ארץ-ישראלים שנולדו ב-1846
קטגוריה:ארץ-ישראלים שנפטרו ב-1908
גאושיונג

גַּאוֹשְׂיוֹנְג (במנדרינית תקנית: 高雄市; נודעה בעבר בשם דַּאגּוֹאוּ) היא עיר ורשות מקומית מיוחדת בטאיוואן בדרום-מערב האי טאיוואן, לחופי מצר טאיוואן. על פי מפקד האוכלוסין משנת 2020 אוכלוסיית העיר מנתה כ-2.734 מיליון תושבים, מה שהופך אותה לעיר השלישית בגודלה בטאיוואן (אחרי ניו טאיפיי וטאיג'ונג). העיר היא המרכז הכלכלי והפוליטי של האזור הדרומי של טאיוואן.

==היסטוריה==
העיר גאושיונג במפת טאיוואן לפני איחודה עם מחוז גאושיונג ב-2010
המקום היה מיושב על ידי שבטים שונים עוד לפני בואם של המהגרים הסינים לאזור גאושיונג של היום במאה ה-17. מהגרים אלו קראו למקום בשם דאגואו.

ב-1624 ההולנדים הקימו באזור את מבצר זיילנדיה (במקום בו נמצאת היום העיר טאינאן) והצליחו להביס את השבטים המקומיים כעבור 10 שנים. ההולנדים גורשו על ידי ממלכת טונגנינג ב-1662. כעבור כמה שנים היישוב גדול משמעותית הודות להגירה גדולה מסין. ב-1684 שושלת צ'ינג סיפחה את טאיוואן אליה ובמקום נפתח נמל.

ב-1895 עבר האי טאיוואן לשליטת האימפריה היפנית בהתאם להסכם שימונוסקי. היפנים פיתחו את העיר ואת הנמל והיא הפכה לבסיס צבאי חשוב שלהם. עקב כך העיר הופגזה קשות על ידי כוחות בעלות הברית בשנים האחרונות של מלחמת העולם השנייה.

לאחר היווצרותה של טאיוואן ב-1945 שם העיר שונה לגאושיונג, היא נהפכה לעיר-מחוז וכן בקרבתה נוצר מחוז גאושיונג. ב-1979 מעמדה שודרג ל"רשות מקומית מיוחדת".

לאחר נסיגתם של הקוומינטנג מסין היבשתית, הועתקה האקדמיה הצבאית של הרפובליקה הסינית מהאי צ'אנגז'ו שהיום בשליטת הרפובליקה העממית של סין לגאושיונג.

ב-2010, כחלק מארגון מחדש בחלוקה המנהלית של טאיוואן, העיר גאושיונג אוחדה עם מחוז גאושיונג לכדי רשות מקומית מיוחדת גדולה יותר.

==כלכלה==
נמל העיר שנפתח במאה ה-19 ממשיך להוות נמל בינלאומי גדול וחלק חשוב בכלכלתה של גאושיונג. סביב הנמל, המשמש בעיקר לייצוא, נוצר מערך תעשיות נרחב. הנמל דורג בין השנים 1995 ל-1999 כשלישי בעולם בשינוע מכולות. מאז שנת 2000 הלך נפח המכולות בנמל וקטן עד שדורג בשנת 2009 במקום ה-21.

בנוסף הכלכלה המקומית מסתמכת על תיירות.

==ממשל==
הנפות של הרשות המקומית המיוחדת של גאושיונג
מבחינה מנהלית הרשות המקומית המיוחדת של גאושיונג מחולקת ל-38 נפות (בסינית: 區) אשר כל אחת מהן מחולקת לתת-נפות עירוניות (בסינית: 里). הנפות לינגיה (苓雅區) ופנגשאן (鳳山區) הן המרכז השלטוני של הרשות המקומית המיוחדת.

==חינוך==
בעיר פועלות מספר אוניברסיטאות, בהן האוניברסיטה הרפואית של גאושיונג, האוניברסיטה הלאומית הראשונה של גאושיונג למדע וטכנולוגיה והאוניברסיטה הלאומית של גאושיונג למדעים שימושיים.

==תחבורה==
מנמל גאושיונג יוצאות מעבורות למעגנים שונים ברחבי העיר.

נמל התעופה הבינלאומי גאושיונג הוא אחד הנמלים העמוסים ביותר בטאיוואן. למרות היותו חשוב, הנמל לא מסוגל לקלוט מטוסים גדולים מכיוון שהוא ישן יחסית ויש תוכניות להגדיל את המסלולים שלו. הנמל מציע טיסות ליעדים אחרים בטאיוואן וכן ליעדים בינלאומיים במזרח אסיה.

באזור גאושיונג פועלת מערכת רכבת קלה שנפתחה ב-2008. המערכת כוללת שני קווים וכן קו נוסף שנמצא בבנייה ועתיד להיפתח ב-2015. בנוסף גאושיונג מקושרת בעזרת מערכת הרכבות של טאיוואן לערים מרכזיות אחרות בטאיוואן כמו הבירה טאיפיי.

==ספורט==
גאושיונג אירחה את המשחקים העולמיים בשנת 2009. האצטדיון הראשי של המשחקים היה האצטדיון הלאומי שנבנה לרגל המשחקים. זה האצטדיון הגדול ביותר בטאיוואן ויש בו למעלה מ-50,000 מושבים.

==ערים תאומות==

==קישורים חיצוניים==

* 

* 
* 

==הערות שוליים==

קטגוריה:טאיוואן: ערים
קטגוריה:יישובים שהוקמו ב-2010
קטגוריה:אסיה: ערי נמל
קטגוריה:ים סין הדרומי: ערי נמל
ליפקאני

גלעד ליהודי העיירה שנספו בשואה בבית עלמין הדרום בחולון
ליפקאני (ברומנית: Lipcani; ברוסית: Липканы; ביידיש: ליפקאַן) היא עיירה במחוז בריצ'ני, מולדובה. העיירה שוכנת על מעבר גבול בין מולדובה לרומניה ומרוחקת כ-30 קילומטרים מבריצ'ני, בירת המחוז.
לקראת פרוץ מלחמת העולם השנייה היו רוב תושביה יהודים.

== היסטוריה ==
היישוב תועד לראשונה בכתב ב-1429. מאוחר יותר הורשו טטרים של ליפקה, שהגיעו מאזור קמניץ פודולסק להתיישב במקום בתקופה העות'מאנית, כפרס על נאמנותם לסולטן. היישוב נקרא על שמם.
בשנת 1812 הפכה העיירה, כמו שאר בסרביה לחלק מן האימפריה הרוסית.
במהלך המאה ה-19 הפכה העיירה למרכז סחר אזורי בצפון בסרביה. בשווקים השבועיים, אליהם הגיעו סוחרים גם מן האימפריה האוסטרו-הונגרית, נמכרו בקר, עורות, צמר, חבלים, דגים, דגנים וחמאה.
בשנת 1893 חוברה העיירה למסילת הברזל בקו צ'רנוביץ-אוקניצה (Ocnița).

העיירה כונתה על ידי ביאליק "אולימפוס הבסרבי".
כמה דמויות חשובות בספרות היידיש כמו יהודה שטינברג, יעקב שטרנברג ומשה אלטמן יצאו ממנה. הסופר היידי אליעזר שטיינברג אף ניהל בית ספר פרטי חילוני בליפקאני, שבו שפת הלימוד הייתה עברית.
בקיץ 1918 הפכה העיירה לחלק מממלכת רומניה, לאחר שבאפריל אותה שנה החליטה בסרביה להסתפח לרומניה.
לקראת פרוץ מלחמת העולם השנייה חיו בעיירה 4,698 יהודים והיו בה כעשרה בתי כנסת.

ביוני 1940 נכנס הצבא האדום לבסרביה וזו צורפה לברית המועצות באוגוסט אותה השנה. רומנים רבים ברחו לרומניה והסובייטים אסרו על פעילות בתי הכנסת וה"חדרים".
ב-22 ביוני 1941 נכנס הוורמאכט לעיירה והקים בה מפקדה עורפית.
ביולי גורשו היהודים מליפקאני בשני גלים - חלקם לבריצ'ני והשאר (כ-1200 איש) ישירות ברגל בצעדת מוות למחנות בטרנסניסטריה.

לאחר מלחמת העולם השנייה התפתחה העיירה כמרכז תעשייתי - הוקמו מפעל להכנת לחם, חמאה, מבשלת בירה, ומפעל שימורים. שטח העיירה אינו כולל שטחים חקלאיים כלל.

הגשר מעל נהר הפרוט שבין ליפקאני לרדאוץ (רדאוץ על הפרוט), השוכנת ברומניה מעבר לגבול, נבנה בשנת 1937 ונהרס על ידי הצבא האדום בעת נסיגתו מבסרביה בשנת 1941, במהלך הפלישה הגרמנית. הוא נבנה מחדש אך נהרס שוב בשנת 1944 במהלך הפצצה במלחמת העולם השנייה. בשנת 2000 הקציבה הנציבות האירופית 11 מיליון אירו למולדובה ולרומניה לשיחזור הגשר. הבנייה הושלמה בשנת 2005. הגשר הוא בעל אורך של 246 מטרים ורוחב של 10.5 מטרים. בפברואר 2010 נחנך הגשר ומעבר הגבול בו לתנועה.

בשנת 1998 חתמה העירייה על הסכם לשיתוף פעולה עם העיר סירט ברומניה.

ארגון יוצאי ליפקאני בישראל ישב ברחוב ליפקני בשכונת רמת השקמה ברמת גן. מאוחר יותר שונה שם הרחוב לבניהו.

== אוכלוסייה ==
{|class="wikitable"
!שנה!!אוכלוסייה
|-
| 1900 ||4,410
|-
| 1940 ||5,726 ב-1,218 בתי אב
|-
| 2004 ||5,465
|-
|}
החלוקה האתנית בעיר על פי מפקד האוכלוסין של 2004 הייתה:
* מולדובנים 49.3 אחוזים
* אוקראינים 37.3 אחוזים
* רוסים 10.9 אחוזים
* יהודים (27) 0.5 אחוזים
* אחרים 2.0 אחוזים

==קישורים חיצוניים==

* משה זילברמן-סילון ויעקב ברגר-תמיר (עורכים), [http://yizkor.nypl.org/index.php?id=2936 קהילת ליפקאני] ספר זיכרון, 1963
* אהרן שוסטר, [http://yizkor.nypl.org/index.php?id=2410 ליפקאן פון אמאל]
* [http://www.jewishgen.org/yizkor/lipkany1/lip010.html#Page12 תמונות מרחובות ליפקאני לפני השואה] באתר JewishGen
* 

==הערות שוליים==

קטגוריה:מולדובה: ערים
קטגוריה:מולדובה: עיירות יהודיות
קטגוריה:יישובים שהוקמו ב-1699
א גרוייסע מציאה

אָ גְרוֹייסֵע מְצִיאֶה (מיידיש, לרוב בסרקזם: מציאה גדולה) היא להקת פאנק וגרוב ישראלית שפעלה בין השנים 2006–2012. 

בלהקה היו חברים שישה מוזיקאים - מתוכם ארבעה חוזרים בתשובה ושני חילונים.

בין השאר, הופיעה הלהקה לצד אהרן רזאל, דוד ד'אור, עמיר בניון ועוד.

ב-2013, לאחר פירוק הלהקה, התאחדו לצורך ביצוע השיר "ואהבת לרעך כמוך" באלבום "שמחת עולם" המאגד שירים שהלחין הרב יצחק גינזבורג. את האלבום הפיקו מוזיקלית נדב בכר ואורן צור.

==דיסקוגרפיה==

==קישורים חיצוניים==

* 
* יוסי אשר, [http://tarbut.moreshet.co.il/web/drashot/drashot2.asp?id=5403&kategory=1200 א גרויסע מציאה], ריאיון עם חברי הלהקה באתר "מורשת"
* נדב לשם, [https://web.archive.org/web/20140808045907/http://www.106fm.co.il/articles/13791 מוזיקה מתחזקת - א גרוייסע מציאה] באתר "קול הקמפוס", 8 ביוני 2010

קטגוריה:להקות פאנק (Funk) ישראליות
קטגוריה:מילים וביטויים ביידיש
קלאודמיר פריירה

קלאודמיר פריירה דה סילבה (בפורטוגזית: Claudemir Ferreira da Silva; נולד ב-17 באוגוסט 1984), הידוע כקלאודמיר, הוא כדורגלן עבר ברזילאי אשר שיחק בעמדת הקשר.

==קריירה==
קלאודמיר נולד בריו דה ז'ניירו והחל את הקריירה המקצוענית שלו בקבוצת ואסקו דה גאמה בה שיחק במשך ארבע עונות במהלכן רשם 68 הופעות ליגה וכבש שלושה שערים. בשנת 2007 חתם קלאודמיר על חוזה לעונה אחת במדוריירה, אך לא שיחק במדי הקבוצה, ובאותה עונה הושאל למאריליה במדיה ערך 32 הופעות וכבש חמישה שערים. בשנת 2008 חתם קלאודמיר באיטומביארה ואחרי חצי עונה בקבוצה עבר לפרנה. בשנת 2010 חתם קלאודמיר בקבוצה נסיונל מדיירה מליגת העל הפורטוגזית, ושיחק בקבוצה במשך ארבע עונות במהלכן ערך 102 הופעות ליגה וכבש 23 שערים.

ב-14 ביולי 2014 הגיע קלאודמיר לישראל וחתם לעונה אחת עם אופציה לעונה נוספת בבית"ר ירושלים. ב-13 באוגוסט 2014 ערך את הופעת הבכורה שלו במדי הקבוצה, בהפסד 1–2 להפועל פתח תקווה במסגרת גביע הטוטו. במחזור הראשון של עונת 2014/2015 ערך את הופעת הבכורה שלו בליגת העל, בתיקו 1–1 מול הפועל באר שבע. ב-4 בדצמבר 2014 כבש קלאודמיר את שער הבכורה שלו במדי בית"ר ירושלים, בבעיטה חופשית בניצחון 3–1 על הפועל פתח תקווה. ב-14 במרץ 2015 כבש בבעיטה חופשית את שער היתרון של הקבוצה בניצחון 2–0 על הפועל רעננה, אשר הבטיח את העפלתה לפלייאוף העליון בליגת העל.

לקראת עונת 2015/2016 האריכה בית"ר ירושלים את חוזהו של קלאודמיר, וב-2 ביולי 2015 ערך הופעת בכורה אירופית עם הקבוצה, בתיקו 0–0 מול אורדבסי שימקנט הקזחית במסגרת מוקדמות הליגה האירופית. בתחילת עונת 2016/2017 חל פיחות במעמדו של קלאודמיר, והוא החל לקבל דקות בעיקר כמחליף, אך לאחר מינויו של שרון מימר למאמן הקבוצה, חזר להיות לשחקן הרכב קבוע. ביוני 2017 חתם לעונה נוספת בבית"ר ירושלים, ובעונת 2017/2018 היה מלך שערי הקבוצה עם תשעה שערי ליגה, אך בסופה שוחרר מהמועדון.

ב-18 ביולי 2018, חתם קלאודמיר לשנתיים בבני סכנין, במדיה ערך 11 הופעות ליגה בתחילת עונת 2018/2019, אך ב-8 בינואר 2019 חתם לעונה וחצי בהפועל תל אביב. ב-14 בינואר ערך את הופעת הבכורה שלו בקבוצה, כשפתח בהרכב בדרבי מול מכבי תל אביב שהסתיים בתיקו 1–1. ב-26 בינואר כבש את שער הבכורה שלו במועדון, כאשר הבקיע את השער הראשון ובנוסף בישל לרמזי ספורי את השער השני בניצחון 3–2 על בני יהודה, ובסך הכל כבש ארבעה שערים ב-16 הופעות ליגה במדי הפועל תל אביב עד תום העונה.

את עונת 2019/2020 פתח קלאודמיר בהפועל תל אביב, כבש שער בגביע הטוטו ושיחק בשני המחזורים הראשונים, אך ב-9 בספטמבר 2019 חתם בקבוצת הפועל ראשון לציון מהליגה הלאומית.

ב-15 באוגוסט 2020 הודיע על פרישה ממשחק פעיל. 

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני ואסקו דה גאמה
קטגוריה:כדורגלני נסיונל מדיירה
קטגוריה:כדורגלני בית"ר ירושלים
קטגוריה:כדורגלני בני סכנין
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בישראל
קטגוריה:ברזילאים שנולדו ב-1984
טיסה 5017 של אייר אלג'יר

טיסה 5017 של אייר אלג'יר (AH5017/DAH5017), המריאה ב-24 ביולי 2014, ב-01:55 שעון מקומי; משדה התעופה של ואגאדוגו, בורקינה פאסו בדרכה אל שדה התעופה של אלג'יר בירת אלג'יריה, אך לא הגיעה ליעדה. כ-50 דקות לאחר המראתה, ניתק הקשר עם המטוס, לאחר שהתרסק כשעל סיפונו 116 נוסעים ואנשי צוות. למחרת נמצאו שרידי המטוס במאלי, כ-50 קילומטרים מגבול בורקינה פאסו, ללא ניצולים.

הטיסה בוצעה במטוס מדגם MD-83 שהוחכר לאייר אלג'יר מחברת התעופה הספרדית סוויפט אייר.

אסון תעופה אווירי זה, היה האסון השלישי בתוך שמונה ימים, בהם התרסקו גם טיסה 17 של מלזיה איירליינס וטיסה 222 של טרנס-אסיה איירווייז.

== נוסעי המטוס ==
להלן רשימה (זמנית) של התפלגות נוסעי המטוס לפי אזרחותם:

{| class="sortable wikitable" 
|-
! colspan=2 | נוסעים לפי מדינות
|-
! style="width:100px;" | מדינה
! style="width:75px;" | נוסעים
|-
| צרפת
| 50
|-
| בורקינה פאסו
| 27
|-
| לבנון
| 20
|-
| ספרד
| 6 (אנשי הצוות)
|-
| אלג'יריה
| 6
|-
| קנדה
| 5
|-
| גרמניה
| 4
|-
| לוקסמבורג
| 2
|-
| בלגיה
| 1
|-
| שווייץ
| 1
|-
| ניגריה
| 1
|-
| קמרון
| 1
|-
| מצרים
| 1
|-
| אוקראינה
| 1
|-
| מאלי
| 1
|-
| רומניה
| 1
|-
| צ'ילה
| 1
|-
| סך הכול
| 116
|}

==קישורים חיצוניים==

* 
* [http://rt.com/news/175264-algeria-plane-crash-ah5017 טיסת אייר אלג'יר AH5017 התרסקה עם 110 נוסעים ו-6 אנשי צוות, לפי הדיווחים, בניז'ר], בערוץ Russia Today

==הערות שוליים==

קטגוריה:אפריקה: תקריות ואסונות תעופה
קטגוריה:תקריות ואסונות תעופה ב-2014
קטגוריה:תקריות ואסונות תעופה במעורבות מטוסי מקדונל דאגלס
קטגוריה:אלג'יריה: תעופה
ויקיפדיה הפרסית

ויקיפדיה הפרסית (בפרסית: ویکی‌پدیا، دانشنامهٔ آزاد) היא הגרסה בשפה הפרסית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. גרסה זו נפתחה בדצמבר 2003 וב-16 בדצמבר 2004 עברה את רף 1,000 הערכים. ב-10 ביולי 2012 עברה ויקיפדיה זו את רף 200,000 הערכים וביולי 2014 את רף 400,000 הערכים. נכון ליולי 2019 הייתה זו הוויקיפדיה ה-18 בגודלה בעולם.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

הצנזורה המופעלת באיראן על גישה לאינטרנט מופעלת גם על ויקיפדיה הפרסית. מחקר שנעשה בשנת 2013 העלה ש-963 ערכים בוויקיפדיה הפרסית חסומים לגישה באיראן. 871 מערכים אלה נחסמו ישירות, והיתר נחסמו על פי מילות מפתח המופיעות בהם. בערכים החסומים נמצאו כאלה העוסקים בפוליטיקה (ובכלל זה ערך על יחסי איראן–ישראל), בדת, בזכויות אדם ועוד. המחקר מתייחס לחסימת גישה לדפים, ולא צוינה בו התערבות בתכני הערכים בוויקיפדיה הפרסית.

== קישורים חיצוניים ==

* 

==הערות שוליים==

פרסית
קטגוריה:אתרי אינטרנט שהושקו ב-2003
קטגוריה:תקשורת המונים בפרסית
רון קליינמן

הרב רון ש' קליינמן (נולד בכ"ג בתשרי ה'תשכ"ו, 19 באוקטובר 1965) הוא פרופסור חבר למשפט עברי, דיני נזיקין ודיני לשון הרע בקריה האקדמית אונו משנת 2002.

מכהן כיו"ר הוועדה הישראלית של האיגוד הבינלאומי למשפט עברי (The Jewish Law Association).

==ביוגרפיה==
נולד וגדל בקיבוץ טירת צבי. למד בישיבת הר עציון באלון שבות בין השנים 1990-1983. קיבל תעודת הוראה בתורה שבעל פה ממכללת "יעקב הרצוג" להכשרת מורים. הוסמך לרבנות וקיבל כושר לרבנות עיר על ידי הרבנות הראשית לישראל. ב-1994 סיים תואר ראשון במשפטים בהצטיינות באוניברסיטת בר-אילן וב-1995 הוסמך כעורך דין על ידי לשכת עורכי הדין. ב-2001 הוענק לו תואר שלישי במשפטים באוניברסיטת בר-אילן, במסלול ישיר לדוקטורט לתלמידים מצטיינים. במשך כל שנות לימודיו למד במקביל במכון הגבוה לתורה באוניברסיטה.

שימש כמרצה בפקולטה למשפטים באוניברסיטת בר-אילן ובמכללת "שערי משפט" בהוד השרון. ב-2002 מונה למרצה בפקולטה למשפטים בקריה האקדמית אונו. ב-2008 נבחר לכהן כיו"ר הוועדה הישראלית של האיגוד הבינלאומי למשפט עברי (The Jewish Law Association) במקום פרופ' נחום רקובר. ב-2012 קיבל דרגת פרופסור חבר.

פרופסור קליינמן מרצה בכנסים בינלאומיים בנושאים שונים בתחום המשפט העברי וההלכה וכן מעביר שיעורים בתחומים אלו במקומות שונים ברחבי הארץ. הוכתר כמרצה מצטיין מטעם רקטור אוניברסיטת בר-אילן בשנות הלימודים תשנ"ט ותשס"ב. פרסם ספר ועשרות מאמרים בנושאי משפט עברי, הלכה, חקר המנהגים ודיני נזיקין.

פרופסור קליינמן מתגורר בגבעת שמואל, נשוי לחני לבית גולן ואב לחמישה.

==פרסים==
*פרס קרן איהל לדוקטורט מצטיין, אוניברסיטת בר-אילן (תשס"א)
*פרס ריקליס לחוקר מצטיין במשפט עברי, אוניברסיטת בר-אילן (תשס"ב)
*פרס הרב שאול ישראלי זצ"ל ליצירה תורנית (תשע"ה)

==ספרו==
*דרכי קניין ומנהגי מסחר במשפט העברי: משפט, ריאליה והיסטוריה, הוצאת אוניברסיטת בר-אילן (תשע"ג) – תוקפם של מנהגים בתחום הקניין והחיוב (דין "סיטומתא") למן תקופת המשנה, ויישומים מודרניים של דין זה, כגון תוקפם של חוזים, רישום בטאבו, כרטיס אשראי ומסחר אלקטרוני.

==קישורים חיצוניים==
*[https://web.archive.org/web/20140904011747/http://www.ono.ac.il/academy/faculty-lecturers/%d7%9e%d7%a9%d7%a4%d7%98%d7%99%d7%9d/%d7%a1%d7%92%d7%9c-%d7%9e%d7%a8%d7%a6%d7%99-%d7%a4%d7%a0%d7%99%d7%9d-%d7%9e%d7%a9%d7%a4%d7%98%d7%99%d7%9d/%d7%93%d7%a8-%d7%a8%d7%95%d7%9f-%d7%a9-%d7%a7%d7%9c%d7%99%d7%99%d7%a0%d7%9e%d7%9f/ פרופסור רון ש' קליינמן - באתר "הקריה האקדמית אונו"]
* 
* 

==הערות שוליים==

קטגוריה:בוגרי אוניברסיטת בר-אילן: משפטים
קטגוריה:סגל הקריה האקדמית אונו: משפטים
קטגוריה:סגל אוניברסיטת בר-אילן: משפטים
קטגוריה:בעלי תואר דוקטור מאוניברסיטת בר-אילן
קטגוריה:חוקרי משפט עברי
קטגוריה:בוגרי ישיבת הר עציון
קטגוריה:בוגרי המכללה האקדמית הרצוג
קטגוריה:טירת צבי: אישים
קטגוריה:גבעת שמואל: אישים
קטגוריה:ישראלים שנולדו ב-1965
מאוריצהאוס

מאוריצהאוס (בהולנדית: Mauritshuis) הוא מוזיאון לאמנות בהאג שבהולנד.

המוזיאון מכיל אוספים של בית המלוכה ההולנדי, ויצירות אמנות מאת יוהאנס ורמיר, רמברנדט ואן ריין, יאן סטיין, פאולוס פוטר, פרנס הלס, הנס הולביין הצעיר, ואחרים. 

מבנה המוזיאון נבנה במאה ה-17, עבור אציל בשם מאוריץ, ותוכנן על ידי הצייר יאקוב ואן קמפן. המבנה והאוסף הועבר לבעלותה של ממשלת הולנד בראשית המאה ה-19. האתר הוא אחד ממאה אתרי מורשת בהולנד.

== עבודות נבחרות המוצגות במאוריצהאוס ==
<gallery>
קובץ:Johannes Vermeer (1632-1675) - The Girl With The Pearl Earring (1665).jpg|יאן ורמירנערה עם עגיל פנינה (1665)
קובץ:The_Anatomy_Lesson.jpg|רמברנדטשיעור האנטומיה של ד"ר טולפ (1632)
קובץ:Vermeer-view-of-delft.jpg|יאן ורמירנוף העיר דלפט (1660)
קובץ:Rembrandt Harmensz. van Rijn 134.jpg|רמברנדט דיוקן עצמי (1669)
קובץ:Peter Paul Rubens - Night Scene - WGA20423.jpg|פטר פאול רובנססצנה לילית (1616/17 בערך)

</gallery>

== קישורים חיצוניים ==

* 

* 

*
קטגוריה:האג: מבנים
קטגוריה:האג: מוזיאונים
הרהורים רעים

בהלכה, הרהורים רעים (גם הרהורי עבירה), הם מחשבות על תאווה מינית אסורה. ישנו איסור להביא את עצמו לידי מחשבות אלו. חז"ל אף אסרו לעשות מעשים או לראות דברים שונים שיכולים להביא לידי הרהור.

== מקור ההלכה ==
האיסור מבוסס על שתי דרשות מפסוקי המקרא:

# (ספרי על במדבר טו לט) - על דרשה זו, המשמשת גם כמקור לאיסור הסתכלות בערווה, מבוסס איסור הרהור עבירה.
# () - דרשה זו אוסרת הרהורים שעלולים לגרום הוצאת זרע לבטלה, אף ללא מחשבה על עבירה.

ישנה מחלוקת האם דרשה זו היא דרשה גמורה והאיסור דאורייתא או שהדרשה היא אסמכתא בלבד והאיסור דרבנן.

== איסורים נלווים ==
מחשש זה של הרהור אסור, נובעים מגוון רחב של איסורים והנהגות בדיני צניעות, וכפי המופיע, לדוגמה, ברמב"ם:

 ().

מחמת חשש זה של הרהורים, אף מחויב אדם לישא אישה אם יצרו מתגבר עליו, אף אם חשקה נפשו בתורה ביותר, ותורתו אומנתו, וכפי שכתב הרמב"ם:

 ()

בתלמוד מובא שלאחר מלחמת מדין על אף שלא חטאו בבנות מדין, אמרו בני ישראל למשה שעליהם להקריב קורבן, בטענה ש"אם מידי עבירה יצאנו מידי הרהור לא יצאנו".

=== קריאת ושמיעת דבר המביא לידי הרהור ===
בנוגע לקריאת טקסטים שגורמים להרהורים רעים כתב השו"ע<ref></ref> "מליצות ומשלי של שיחת חולין ודברי חשק כגון ספר עימנואל וכן ספרי מלחמות אסור לקורא בהם בשבת, ואף בחול אסור משום מושב ליצים. ועובר משום לא תפנו אל האלילים – לא תפנו אל מדעתכם. ובדברי חשק איכא תו משום מגרה יצר הרע, ומי שחיברן ומי שהעתיקן ואין צריך לומר המדפיסן מחטיאים את הרבים". " וכתב שם במשנה הברורה<ref></ref> "ובדברי חשק שהוא מגרה יצר הרע לכולי עלמא אסור אפילו בלשון הקודש, וכל שאסור לקרותו אסור אפילו לטלטלו". ולפיכך יש איסור לקרוא דברי חשק משום שעלולים להביא את האדם לידי הרהור.

=== איסור שמיעת שירת נשים ===
ישנו דיון בפוסקים בנוגע לאיסור שמיעת שירת נשים ומובא שאף הפוסקים שהקלו בשמיעת שירת אישה דרך הרדיו, במידה והשירה מביאה את הגבר לאיסור הרהור אז יהיה אסור לו לשמוע את שירת האישה<ref></ref>.

==הרהור עבירה==
הרהור עבירה הוא מונח של חז"ל, שמשמעותו מחשבת זנות וניאוף. המונח מופיע בין היתר בדרשת הפסוק: "ולא תתורו אחרי לבבכם ואחרי עיניכם", ודרשו חכמים: "אחרי עיניכם" - זה הרהור עבירה.

=== הרהורי עבירה קשים מעבירה ===
המונח הרהורי עבירה, מוזכר במימרה תלמודית מפורסמת: ".

בטעם הדבר נחלקו הראשונים. רש"י מפרש: "תאוות נשים קשה להכחיש את בשרו יותר מגופו של מעשה", כלומר מפרש קושי כנזק רפואי. ואילו הרמב"ם מפרש: "מפני שהחוטא בהרהור חוטא בשכל, במבחר מדותיו, ואינו דומה מרי של עבד פחות למרי של שר גדול".

רבי חסדאי קרשקש מפרש בספרו אור ה' במאמר על הבחירה שב"הרהור עבירה" הכוונה להחלטה לעשות עבירה.

==ראו גם==

* איסור הסתכלות בערווה
* דרכא אחרינא

==קישורים חיצוניים==
*[https://web.archive.org/web/20140811041122/http://musaf.bac.org.il/article/harhavry-aabyrha הרהורי עבירה] באתר בית אבי חי
*[https://www.shomreybrit.com/index.php/מאמרים/הרהורי-עבירה הרהור עבירה] באתר "שומרי ברית קודש".
*[https://www.yeshiva.org.il/wiki/index.php/הרהור_עבירה הרהור עבירה] באתר ויקישיבה
*"[https://din.org.il/2012/05/09/האם-מותר-לאדם-להרהר-באשתו/ האם מותר לאדם להרהר באשתו]", שו"ת באתר "דין".
* 

==הערות שוליים==

קטגוריה:מיניות ביהדות
קטגוריה:הלכות אישות
פואד מעסום

מוחמד פואד מעסום (בערבית: محمد فؤاد معصوم, בכורדית: فوئاد مەعسووم; נולד ב-1 בינואר 1938) הוא פוליטיקאי עיראקי-כורדי, שכיהן כראש ממשלה הראשון של כורדיסטן העיראקית בשנים 1992–1993, וכנשיא עיראק ה-7 בין השנים 2014–2018, ובשנת 2010 כיושב ראש מועצת הנבחרים של עיראק.

==קורות חיים==
מעסום נולד בשנת 1938 בעיר כוי סנג'ק, שבמחוז ארביל, בצפון מזרח עיראק. מוצא משפחתו בכפר חבאנן באזור הווראמאן . הוא גדל במשפחה מוסלמית אדוקה. אביו נקרא שייח מולא מעסום. עד גיל 18 למד מעסום בבתי הספר דתיים בכורדיסטן. אחרי לימודי משפטים ושריעה באוניברסיטת בגדד , בשנת 1958 נשלח מעסום לקהיר כדי ללמוד באוניברסיטת אל-אזהר, שם סיים לימודי דוקטורט בפילוסופיה אסלאמית, כשעבודת הדוקטורט שלו מוקדשת להגות האחים הטהורים (דוקטורט בשנת 1975). בשובו לעיראק למד מעסום משפטים באוניברסיטת בצרה .

== פעילות פוליטית ==
בשנים 1962–1964 פעל מעסום כחבר במפלגה הקומוניסטית העיראקית ובשנים 1964–1968 עבר לסוריה בה פעל במסגרת המפלגה הקומוניסטית הסורית . מאוכזב מגישת הקומוניסטים לגבי ההגדרה העצמית של הכורדים, עזב מעסום ב-1968 את המפלגה הקומוניסטית הסורית והצטרף למפלגה הדמוקרטית הכורדית, הפך לנציג המפלגה הדמוקרטית הכורדית בבצרה ולשליח שלה בקהיר עד שנת 1975. עם הקמת האיחוד הפטריוטי של כורדיסטן ב-1975, נמנה עם מקימיו.

אחרי תבוסת סדאם חוסיין במלחמת המפרץ והמרידות הכורדיות שבעקבותיה, השיגה כורדיסטן העיראקית עצמאות דה-פקטו, ובבחירות לפרלמנט של כורדיסטן העיראקית, שהסתיימו בתיקו בין הגושים של המפלגה הדמוקרטית הכורדית והאיחוד הפטריוטי של כורדיסטן, מונה מעסום לראש ממשלת כורדיסטן העיראקית הראשון ב-4 ביולי 1992, וכיהן בתפקיד זה עד 26 באפריל 1993. בעקבות מלחמת עיראק ונפילת משטרו של סדאם חוסיין בשנת 2003, שב מעסום לבגדד כחבר במשלחת הכורדית והתמנה לחבר בוועדה שחיברה את החוקה החדשה של עיראק.

ב-2005 נבחר מעסום לפרלמנט העיראקי; ובין 14 ביוני 2010 ל-11 בנובמבר 2010, שימש כיושב ראש מועצת הנבחרים של עיראק.

ב-2014 נבחר מועסם לנשיא עיראק, בבחירות שהתקיימו בפרלמנט העיראקי, כשהוא מקבל 211 קולות, לעומת 17 קולות ליריבו, ברהם צאלח, גם הוא חבר האיחוד הפטריוטי של כורדיסטן.

== חיים אישיים ==
מעסום נשוי לרונאק מוסטפא עבדול וואחיד, ולהם חמש בנות. בן אחד נפטר ממחלה בגיל 15.

==קישורים חיצוניים==

*[http://iraqidinarnewstoday.net/who-is-dr-fuad-masum מי הוא ד"ר פואד מעצום?]באתר "Iraqi Dinar News Today"
*[http://alhayat.com/Articles/3769824/من-هو-الرئيس-العراقي-الجديد-فؤاد-معصوم-هورامي؟ מי הוא נשיא עיראק החדש, פואד מעצום?] באתר העיתון אל-חיאת 

==הערות שוליים==

קטגוריה:נשיאי עיראק
קטגוריה:כורדיסטן העיראקית: פוליטיקאים
קטגוריה:בוגרי אל-אזהר
קטגוריה:ילידי 1938
יצחק כהן (קצין)

יצחק (איציק) כהן (נולד בשנת 1977) הוא קצין בצה"ל בדרגת תת-אלוף, המשמש מפקד עוצבת הפלדה. קודם לכן שימש מפקד עוצבת אדום, מפקד עוצבת סיני, מפקד חטיבת גבעתי, מפקד חטיבת יהודה, מפקד חטיבת הערבה, מפקד בא"ח גבעתי ומפקד גדוד צבר.

== ביוגרפיה ==
כהן נולד וגדל בירושלים. התגייס לצה"ל בשנת 1995, ושובץ בגדוד רותם בחטיבת גבעתי. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד רותם ומונה למפקד מחלקה. בהמשך שימש כמפקד פלוגה בגדוד. לאחר מכן מונה למפקד פלחה"ן גבעתי בין השנים 2002–2003, והוביל אותה בלחימה כנגד הטרור הפלסטיני באינתיפאדה השנייה ברצועת עזה. בהמשך מונה לסגן מפקד גדס"ר גבעתי בין השנים 2006–2007. לאחר מכן יצא ללימודים בפו"ם. בסיום הלימודים חזר לחטיבה ומונה לקצין אג"ם של חטיבת גבעתי, ושימש בתפקיד בין השנים 2008–2009, בין היתר במהלך מבצע עופרת יצוקה.

בשנת 2009 הועלה לדרגת סא"ל ומונה למפקד גדוד צבר, ושימש בתפקיד עד שנת 2011. בהמשך שימש כראש ענף לחימה אורבנית במל"י בין השנים 2011–2012. לאחר מכן מונה למפקד בא"ח גבעתי בין השנים 2012–2014. במהלך מבצע צוק איתן הצטרף ללחימה כקצין במטה מפקד חטיבת גבעתי. ב-23 באוקטובר 2014 הועלה לדרגת אל"ם ומונה למפקד חטיבת הערבה, ושימש בתפקיד עד יוני 2016. ב-5 ביולי 2016 מונה למפקד חטיבת יהודה, תפקיד אותו מילא עד 6 באוגוסט 2018. לאחר מכן היה חניך במכללה לביטחון לאומי במחזור מ"ו (2018–2019). ב-14 ביולי 2019 מונה למפקד חטיבת גבעתי, ושירת בתפקיד עד 7 ביולי 2021. בסיום התפקיד הועלה לדרגת תא"ל.

ב-4 באוגוסט 2021 מונה למפקד עוצבת אדום. ב-18 במאי 2022 מונה בנוסף לממלא מקום מפקד עוצבת סיני, ושימש בתפקיד זה עד אוגוסט 2022. במהלך תפקידו כמפקד עוצבת אדום ננזף לאחר פיגוע הירי בגבול ישראל–מצרים בו נהרגו שלושה לוחמים, בעקבות אחריותו הכוללת והיעדר הבקרה על מימוש הנהלים. בתפקיד מפקד עוצבת אדום שירת עד 6 באוגוסט 2023.

ב-20 בספטמבר 2023 מונה למפקד עוצבת הפלדה, והוא מפקד עליה במלחמת חרבות ברזל.

ב-4 באפריל 2024 החליט הרמטכ"ל לנזוף בו עקב הריגת עובדי המטבח המרכזי העולמי.<ref></ref>

כהן מתגורר בנגבה, נשוי לחווה ואב לארבעה. הוא בוגר המרכז הבינתחומי הרצליה בממשל ואסטרטגיה ומוסמך במדעי המדינה מאוניברסיטת חיפה.

== קישורים חיצוניים ==

* 
* 
* 
* 
* 
* 
* 
;מאמריו
* 
* 
הרמטכ"ל רא"ל הרצי הלוי במהלך התמרון הקרקעי במלחמת חרבות ברזל]]
*

== הערות שוליים ==

קטגוריה:מפקדי גדודים בחטיבת גבעתי
קטגוריה:מפקדי חטיבת הערבה
קטגוריה:מפקדי חטיבת יהודה
קטגוריה:מפקדי חטיבת גבעתי
קטגוריה:מפקדי עוצבת סיני
קטגוריה:מפקדי עוצבת אדום
קטגוריה:מפקדי עוצבת הפלדה
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי המרכז הבינתחומי הרצליה
קטגוריה:בוגרי אוניברסיטת חיפה
קטגוריה:נגבה: אישים
קטגוריה:ישראלים שנולדו ב-1977
קטגוריה:מפקדי אוגדות במלחמת חרבות ברזל
חבילת שי

חבילת שי
חבילת שי היא מארז של מוצרים - בדרך כלל מזון או תמרוקים - המוענק במתנה בנסיבות שונות.

חבילת שי המכילה מזון כוללת בדרך כלל דברי מתיקה שונים, חטיפים מתוקים ומלוחים ולעיתים יין, אך לא מוצרי מזון טריים העשויים להתקלקל במהרה. לעיתים ולפי הנסיבות מצורפים אליה חפצים נוספים, כגון צעצועים פשוטים לילדים. חבילת שי של תמרוקים כוללת סוגים שונים של סבונים, שמפו ומוצרי טיפוח נוספים. המוצרים נארזים לרוב בקופסאות קרטון או בסלים עטופי צלופן בגדלים שונים בהתאם לגודל החבילה.

חבילות שי נמכרות על ידי סופרמרקטים ועסקים המתמחים בהן או נארזות על ידי אנשים באופן עצמאי.

==שי לעובד==
חבילות שי במסגרתן מוענק לעובד במקומות עבודה לרגל החגים, ימי הולדת או אירועים משמחים. התפתחו עסקים רבים, המציעים למקומות עבודה ולוועדי עובדים רכישה מרוכזת של חבילות שי.

==שי לחיילים==
בישראל נפוץ מתן חבילות שי לחיילי צה"ל על ידי תלמידי בית ספר. החבילות מובאות אל החיילים או נשלחות אליהם בדואר. חבילות אלו מכילות דברי מזון שונים ולעיתים גם פריטי נוחות כגון בגדים תחתונים, בגדים קלים וסבונים. ההווי הצה"לי מעודד חלוקה של תוכן חבילות שי שקיבלו החיילים בין חבריהם ליחידה.

בעתות מלחמה ומבצעים צבאיים נפוצה התופעה של התגייסות של עסקים והציבור הרחב לתרומת חבילות שי בהרכבים שונים לחיילים המשרתים בחזיתות.

==ראו גם==
* שלחי לי תחתונים וגופיות
* משלוח מנות

==קישורים חיצוניים==

*

קטגוריה:יחסי עבודה
קטגוריה:מתנה
קטגוריה:רווחת חיילי צה"ל
לאבוצ'קין La-5

לאבוצ'קין La-5 (ברוסית: Лавочкин Ла-5) היה מטוס קרב סובייטי ששימש את חיל האוויר הסובייטי במלחמת העולם השנייה. המטוס פותח על ידי המשרד לתכנון ניסויי של סמיון לאבוצ'קין.
== שירות פעיל ==
המטוס נכנס לשירות פעיל ב-1942 ושירת עד לסוף מלחמת העולם השנייה. ה-La-5 פותח כתחליף למטוס הקרב LAGG-3, אשר ביצועיו וחימושו לא היו מספקים בהתמודדות מול המטוסים הגרמניים מדגם Bf.109F. המטוס תוכנן בפרק זמן קצר מאוד - כחודשיים, וכבר בסוף מרץ 1942 בוצעה טיסת הבכורה של אב-הטיפוס הראשון שלו, כאשר הייצור הסדרתי החל ביולי 1942.

ה-La-5 היה מטוס חד מנועי, הבנוי כולו מעץ והונע באמצעות מנוע מקורר אוויר בעל הספק של 1330 כ"ס. מנוע זה אפשר ל-La-5 להגיע למהירות טיסה הגבוהה בכ-40 קמ"ש לעומת קודמו, ה-LAGG-3, ובנוסף הושג שיפור גם בקצב הנסיקה שלו שהיה גדול משמעותית מקודמו. החימוש העיקרי של המטוס כלל 2 תותחים בקוטר של 20 מ"מ, אשר הותקנו בגוף המטוס והיו מסוגלים לירות דרך המדחף, וזאת לעומת ה-LAGG-3 אשר היה חמוש בזוג מקלעים בקוטר 12.7 מ"מ ובתותח אחד בלבד.

המטוס נכנס לשירות בחיל האוויר הסובייטי באוגוסט 1942. המטוסים הראשונים השתתפו בקרב סטלינגרד והיוו "הפתעה לא נעימה" לטייסי הלופטוואפה. רבים מאלופי ההפלות בחיל האוויר הסובייטי טסו במטוסי La-5: איוואן קוז'דוב, אלוף ההפלות המוצלח ביותר של חיל האוויר הסובייטי, השיג את מרבית ניצחונותיו (46 מתוך 62) כאשר הטיס מטוסי La-5.

ייצור ה-La-5 הופסק בשנת 1944 והוחלף במטוס מתקדם יותר – ה-La-7. בסך הכל נבנו 9,920 מטוסי La-5 בשנים 1942 – 1944.

== דגמים סדרתיים ==
*La-5 - הדגם המבצעי הראשון. כ-1,440 מטוסים מדגם זה יוצרו בשנת 1942.
*La-5F – בדגם זה הותקן מנוע בעל הספק של 1700 כ"ס (לעומת 1330 כ"ס בדגם הראשון).
*La-5FN – בדגם זה הותקן מנוע בעל הספק של 1850 כ"ס.
*La-5UTI - מטוס אימון דו מושבי. ייצור של הדגם הזה נמשך עד לסוף המלחמה, גם כאשר ייצור הדגמים הקרביים הופסק. דגם זה היה בשירת עד לסוף 1946.

== שירות במדינות נוספות ==
פרט לחיל האוויר הסובייטי סופק המטוס לטייסות צ'כוסלובקיות שלחמו במסגרת הצבא האדום. המטוסים ששרדו את המלחמה המשיכו לשרת בצבא צ'כוסלובקיה עד לסוף 1947.

== קישורים חיצוניים ==

==הערות שוליים==

קטגוריה:מטוסי קרב מתוצרת ברית המועצות
קטגוריה:מטוסים סובייטיים במלחמת העולם השנייה
בה"ד 13

בית הספר למשטרה צבאית (מוכר גם כ-בה"ד 13) הוא בסיס הדרכה של כלל הכשרות חיל המשטרה הצבאית. הבה"ד ממוקם בקריית ההדרכה על שם האלוף אריאל שרון, סמוך לצומת הנגב. הבה"ד היה הראשון שאכלס את קריית ההדרכה.

מפקד הבה"ד הוא קצין בדרגת סא"ל. מפקד הבה"ד הנוכחי הוא סא"ל מוני עמר.

== היסטוריה ==
ב-1947 לקראת ההכרזה על הקמת המדינה, בוצעו ההכשרות בבסיס ארעי בקריית מאיר. ב-1948 עברו הכשרות החיל לשייח מוניס. לאחר מכן עבר למחנה ידין (צריפין) ובשנת 1969 עבר בה"ד 13 למחנה קדום בשומרון.

ב-1995 עבר בה"ד 13 למחנה גור (מחנה 'בית ליד' (מחנה 21)) ושם היה ממוקם עד מאי 2015. במחנה גור נמצא אתר ההנצחה לחללי המשטרה הצבאית.

במאי 2015 היה הראשון שאכלס את קריית ההדרכה על שם אריאל שרון (עיר הבהד"ים).

==תגי היחידה==
תג הבה"ד התחלף במהלך השנים. בשנת 1996 זכתה היחידה לתג עצמאי.
<div style="text-align:center; float:center;">
<gallery widths="150" heights="150" perrow="4">
קובץ:IDF Mishtara-Zvait-1948.svg|התג הראשון של חיל המשטרה הצבאית, בין השנים 1948–1951
קובץ:Instruction command.png|תג פיקוד ההדרכה, בין השנים 1951–1979
קובץ:Military Police Corps tag.svg|תג מפקדת קצין המשטרה הצבאית הראשי, בין השנים 1979–1996
קובץ:Mz_bhd_13.png|תג בה"ד 13, החל מ-1996
</gallery></div>

== מדורי הכשרה ==
=== הכשרה ראשונית ===
במדור זה נמצאים הפש"צ (פלוגות שוטרים צבאיים), החיילים עוברים טירונות רובאי 02 מורחב ולו"ם (לוחמי המעברים) העוברים טירונות 03 של המשטרה הצבאית ובסופה מקבלים תעודת שוטר צבאי. בסיום ההכשרה הראשונית משובצים חיילי הפש"צ לתפקדים מקצועיים ועוברים הכשרה במדור הכשרות מקצועיות וחיילי לו"ם עוברים לסדיר לתפקידים במעברים.

=== הכשרות מקצועיות ===
במדור זה מתקיימים קורסי יסוד בתחומים הבאים: שיטור ותעבורה, כליאה, כליאת אויב, בילוש, חוקרים פליליים (כחלק מההכשרה הכוללת של חוקר פלילי), ליווים, וגחל"ת. בבה"ד קיימים סימולטרים מיוחדים לתפקידי השיטור ומתקן כליאה מדומה. בסיום ההכשרה משובצים החיילים בבסיסי החיל השונים.

=== מפקדים ===
במדור מפקדים מתקיימים קורסים מתקדמים בתחומים הבאים: קורס מ"כים רומח, קורס מגן (סמלים), קורס רגב (הכנה לקצונה) , השלמה חיילית וקורס מ"פים.

== הערות שוליים ==

*
13
החומה (עלון קיר)

"יזכור" ב"החומה" ללוחמת ההגנה [[ברכה פולד, 24 במרץ 1946]]
גליונות החומה ו[[המעש, נובמבר 1947]]
גיליון של החומה, על [[לוח מודעות בתל אביב, נובמבר 1947]]
החומה היה עלון קיר שיצא באופן בלתי סדיר על ידי ארגון ההגנה מקיץ 1945 ועד קום המדינה. העיתון כלל הודעות בנושאים בלתי-לגאליים כגון העפלה, "יזכור" ללוחמים שנהרגו, הוראות לפעולה אזרחית, דברי הסברה ותעמולה. כן לחם העיתון נגד מחתרות "הפורשים" (אצ"ל ולח"י). העלונים הודבקו על הקירות בלילות, תוך סיכון, על ידי נערי גדנ"ע בכל היישובים העבריים בארץ ישראל.

== לקריאה נוספת ==
* הערך "החומה" בתוך: מרדכי נאור, לכסיקון כוח המגן ה"הגנה", משרד הביטחון – ההוצאה לאור, 1994 עמ' 120
== קישורים חיצוניים ==

* 
*מאוסף הספרייה הלאומית
**[http://web.nli.org.il/sites/NLI/Hebrew/digitallibrary/pages/viewer.aspx?presentorid=NLI_EDU&DocID=NNL_EDU172166955 כרוז נגד הממשלה הבריטית ובעד ההעפלה, "החומה", 1947]
**[http://web.nli.org.il/sites/NLI/Hebrew/digitallibrary/pages/viewer.aspx?presentorid=NLI_EDU&DocID=NNL_EDU172166951 הכרוז "כלפי פנים", "החומה", 1947]
**[http://web.nli.org.il/sites/NLI/Hebrew/digitallibrary/pages/viewer.aspx?presentorid=NLI_EDU&DocID=NNL_EDU172166953 יוסר סיוט השילוח מן הארץ, "החומה", 1947]
**[https://www.nli.org.il/he/sheets/NNL_Ephemera700154574/NLI קול המעפילים, החומה, 1948]

קטגוריה:ישראל: עיתונים
קטגוריה:עיתונות בעברית
קטגוריה:ההגנה
קטגוריה:תנועת העבודה
קטגוריה:שנות ה-1940 בישראל
מארק ברטרה

מארק ברטרה אי ארגל (בקטלאנית: Marc Bartra i Aregall; נולד ב־15 בינואר 1991) הוא כדורגלן ספרדי־קטלוני המשחק בעמדת הבלם בריאל בטיס.

==קריירת מועדונים ==
=== ברצלונה ===
ברטרה נולד בסנט ז'אומה, טרגונה, קטלוניה. בגיל 11 הצטרף ל"לה מאסיה", מחלקת הנוער של מועדון הכדורגל ברצלונה. קודם לכן שיחק במחלקת הנוער של היריבה העירונית אספניול. בשנת 2009 ברטרה קודם לקבוצת המילואים ברצלונה אתלטיק.

ב-14 בפברואר 2010, כחודש לאחר יום הולדתו ה-19, ברטרה ערך את הופעת הבכורה שלו בקבוצה הבוגרת של ברצלונה, כאשר נכנס כמחליף בדקה ה-30 במקום ז'פרן סוארס, בהפסד 2:1 לאתלטיקו מדריד בויסנטה קלדרון. הוא פתח בהרכב לראשונה במשחק לה ליגה כשנה לאחר מכן, במשחק התיקו 0:0 עם דפורטיבו לה קורוניה.

ב-21 במאי 2011 ברטרה כבש את שער הבכורה שלו בקבוצה הבוגרת של ברצלונה, בניצחון 1:3 על מאלגה, במחזור הסיום של הליגה הספרדית לעונת . בעונת ברטרה קודם לסגל הקבוצה הבוגרת. למרות זאת, הוא לא קיבל הזדמנויות רבות לשחק ממאמן הקבוצה טיטו וילאנובה, שהעדיף את הקשרים הגנתיים חאבייר מסצ'ראנו ואלכס סונג, ואף את המגן אדריאנו בעמדת הבלם על פני ברטרה. באותה עונה הופיע בסך הכל ב-16 משחקים בכל המסגרות.

ב-18 במרץ 2014 ברטרה חתם על חוזה חדש בברצלונה, ל-3 שנים. ב-16 באפריל הוא פתח בהרכב ברצלונה בגמר גביע המלך, במשחק הקלאסיקו נגד ריאל מדריד. במשחק הוא כבש את שער השוויון בנגיחה מבעיטת קרן, אך מנגד איפשר לגארת' בייל לכבוש את שער הניצחון, לאחר שהאחרון רץ עם הכדור לאורך חצי מגרש.

=== בורוסיה דורטמונד ===
ב-3 ביוני 2016 נמכר ברטרה לבורוסיה דורטמונד, לאחר שזו הפעילה את סעיף השחרור שלו בסך 8 מיליון אירו.

ב-11 באפריל 2017, כשעה לפני משחק במסגרת ליגת האלופות נגד מונקו, אירע פיצוץ בסמוך לאוטובוס של הקבוצה. ברטרה נפצע בכף ידו, והמשחק נדחה למחרת והסתיים בתוצאה 2–3 למונקו, במשחק בו ברטרה לא נטל חלק.

=== ריאל בטיס ===
ב-30 בינואר 2018 חתם ברטרה בריאל בטיס.

===טרבזונספור===
ב-14 באוגוסט 2022 חתם ברטרה בטרבזונספור מליגת העל הטורקית.

==נבחרת לאומית==
ברטרה שיחק בנבחרות ספרד הצעירות, ועם נבחרת ספרד עד גיל 21 זכה באליפות אירופה עד גיל 21 ב-2011 וב-2013. בטורניר בשנת 2013, שנערך בישראל, נכלל בנבחרת הטורניר.

הוא ערך את הופעת הבכורה שלו בנבחרת ספרד הבוגרת ב-16 בנובמבר 2013, במשחק ידידות מול , שהסתיים בניצחון ספרד 1–2.

==תארים==
===קבוצתיים===
;ברצלונה
*אליפות ספרד (5): , , , , 
*גביע המלך (3): , , 
*הסופר קאפ הספרדי: 
*ליגת האלופות (2): , 
*הסופר קאפ האירופי: 
*אליפות העולם לקבוצות: 2015

;בורוסיה דורטמונד
*הגביע הגרמני: 

ריאל בטיס
* גביע המלך: 2021/2022
;
;נבחרת ספרד עד גיל 21
*אליפות אירופה עד גיל 21: 2011, 2013

==קישורים חיצוניים==

* 

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל קטלאנים
קטגוריה:כדורגלנים קטלאנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני בורוסיה דורטמונד
קטגוריה:כדורגלני ריאל בטיס
קטגוריה:כדורגלני טרבזונספור
קטגוריה:כדורגלני נבחרת ספרד
קטגוריה:כדורגלני יורו 2016
קטגוריה:ספורטאים ספרדים בגרמניה
קטגוריה:ספורטאים ספרדים בטורקיה
קטגוריה:ספרדים שנולדו ב-1991
טוסיין ריקטס

טוסיין אנטוני ריקטס (באנגלית: Tosaint Antony Ricketts; נולד ב-6 באוגוסט 1987) הוא כדורגלן עבר קנדי ששיחק בעמדת החלוץ.

==קריירה==
ריקטס התחיל את הקריירה שלו בקבוצת הכדורגל של אוניברסיטת ויסקונסין גרין ביי, ובשנת הצטרף למייפה מפינלנד. ב-4 במרץ 2009 הוא ערך את הופעת הבכורה שלו בקבוצה וב-13 ביוני הוא הבקיע את שער הבכורה שלו. הוא הבקיע צמד נגד פוליטכניקה טימישוארה הרומנית במסגרת מוקדמות הליגה האירופית. בעקבות זאת טימישוארה הביעה בו עניין, וב-19 בנובמבר 2010 הוא חתם במועדון לשלוש שנים. ב-26 בפברואר 2011 ריקטס ערך את הופעת הבכורה שלו בקבוצה, בניצחון 1–3 נגד גז מטאן מדיאס. ב-5 במרץ 2011 הוא הבקיע את שער הבכורה שלו נגד קלוז'. בקיץ המועדון פשט את הרגל וריקטס שוחרר מהמועדון.

ב-31 באוגוסט 2012 חתם בוולרנגה הנורווגית בהעברה חופשית. ב-5 בנובמבר 2012 הוא ערך את הופעת הבכורה שלו בהפסד 1-0 נגד סוגנדל. בתחילת ינואר 2013 חתם ריקטס בסאנס אולף. ב-17 במרץ 2013 הוא ערך את הופעת הבכורה שלו בקבוצה, בהפסד 0–2 לסטרומסגודסט. ב-6 בספטמבר 2013 חתם ריקטס בבוג'הספור הטורקית לשנה עם אופציה לשנה נוספת. ב-22 בספטמבר 2013 הבקיע את צמד הבכורה שלו בהפסד 4–5 לאדנה דמירספור.

ב-10 ביולי 2014 הגיע ריקטס לישראל וחתם בקבוצת הפועל חיפה. ב-27 באוגוסט כבש את השער הראשון בתולדות אצטדיון סמי עופר, בניצחון קבוצתו 0–2 על הפועל עכו במסגרת גביע הטוטו, במשחק הפתיחה של האצטדיון. בליגת העל כבש ריקטס שער אחד בלבד בעונה זו, ובמשחקים רבים הוסט על ידי המאמן טל בנין לעמדת המגן הימני.

ב-3 באוגוסט 2015 חזר לטורקיה כאשר חתם בבולוספור. ב-20 ביולי 2016 הצטרף לראשונה למועדון קנדי כשחתם בטורונטו. ב-26 בינואר 2019 חתם בסודובה מריאמפולה הליטאית. ב-9 באוגוסט 2019 חזר לקנדה והצטרף לונקובר וייטקאפס עד לסוף העונה.

===נבחרת קנדה===
בשנת השתתף עם נבחרת הנוער של קנדה בגביע העולם בכדורגל עד גיל 20 שנערך בארצו. ב-9 בפברואר 2011 ערך את הופעת הבכורה שלו בנבחרת הבוגרת, בהפסד 0–1 נגד . ב-1 ביוני 2011 הבקיע ריקטס את שערו הראשון בנבחרת, בתיקו 2-2 נגד . ריקטס השתתף עם הנבחרת בגביע הזהב 2011 ובגביע הזהב 2013.

==קישורים חיצוניים==

==הערות שוליים==

קטגוריה:כדורגלנים קנדים
קטגוריה:חלוצי כדורגל קנדים
קטגוריה:אדמונטון: כדורגלנים
קטגוריה:כדורגלני מייפה
קטגוריה:כדורגלני פוליטכניקה טימישוארה
קטגוריה:כדורגלני וולרנגה
קטגוריה:כדורגלני סאנס אולף
קטגוריה:כדורגלני בוקספור
קטגוריה:כדורגלני הפועל חיפה
קטגוריה:כדורגלני בולוספור
קטגוריה:כדורגלני טורונטו
קטגוריה:כדורגלני סודובה מריאמפולה
קטגוריה:כדורגלני ונקובר וייטקאפס
קטגוריה:כדורגלנים זרים בישראל
קטגוריה:כדורגלני נבחרת קנדה
קטגוריה:קנדים ממוצא ג'מייקני
קטגוריה:ספורטאים קנדים בגרמניה
קטגוריה:ספורטאים זרים בפינלנד
קטגוריה:ספורטאים זרים ברומניה
קטגוריה:ספורטאים זרים בנורווגיה
קטגוריה:ספורטאים זרים בטורקיה
קטגוריה:ספורטאים זרים בישראל
קטגוריה:ספורטאים זרים בליטא
קטגוריה:ספורטאים קנדים בארצות הברית
קטגוריה:כדורגלני גביע הזהב 2017
קטגוריה:קנדים שנולדו ב-1987
הדגל הבודהיסטי

הדגל הבודהיסטי
הדגל הבודהיסטי מונף ב[[בייג'ינג.]]
הדגל הבודהיסטי הוא דגל שעוצב בסוף המאה ה-19 כדי לסמל את הבודהיזם ואת האוניברסליות שהבודהיזם מיצג. משתמשים בו בודהיסטים ברחבי העולם וכן אחוות הבודהיסטים העולמית.

הדגל מורכב מחמישה פסים אנכיים בצבעי ההילה שנבעה מבודהה בעת ההארה כדלהלן (משמאל לימין):
{| border="0" cellpadding="2" cellpadding="2" cellspacing="0"
! colspan="1" bgcolor="#0000FF" align="right"| <span style="color:white;">כחול (נילה): חסד, שלום וחמלה אוניברסלית
|-
! colspan="1" bgcolor="#FFFF00" align="right"| צהוב (פיתות): הנתיב התיכון - הימנעות מקיצוניות, ריקנות
|-
! colspan="1" bgcolor="#FF0000" align="right"| <span style="color:white;">אדום (Lohita): הברכות של תרגול - הישג, חכמה, כוח, הון וכבוד</span>
|-
! colspan="1" align="right"|לבן (Odāta): טוהר דהרמה - שמוביל לשחרור, מחוץ לזמן או מקום
|-
! colspan="1" bgcolor="orange" align="right"| כתום (Manjesta): תורתו של בודהה - חוכמה
|-
|}
מימין לחמשת הפסים האנכיים מופיעים חמישה פסים מאוזנים קצרים יותר באותם צבעים.

==גרסאות ודגלים בודהיסטים נוספים==
<gallery>
File:Tibetan buddhist flag.svg|דגל בודהיסטי טיבטי
File:Burmese buddhist flag.svg|דגל בודהיסטי בורמזי
File:Nepal_Buddhist_flag.png|דגל בודהיסטי נפאלי
File:Japanese Buddhist flag.svg|דגל בודהיסטי יפני 
File:Buddhist_flag_with_Dharma_wheel.png|גרסה נפוצה של הדגל שעליה גלגל הדהרמה
File:Korea_Buddhist_flag.png|דגל צלב קרס בודהיסטי קוריאני

</gallery>

==ראו גם==
*הדגל הנוצרי
*דגל תפילה טיבטי
*דגל הדרוזים

==קישורים חיצוניים==

קטגוריה:דגלים
קטגוריה:דגלים בין-לאומיים
קטגוריה:בודהיזם
קטגוריה:דגלים וסמלים דתיים
Born Again

Born Again הוא אלבומה האחד עשר של להקת ההבי מטאל הבריטית בלאק סבאת' שיצא לאור באוגוסט 1983. האלבום הוא היחיד של הלהקה בו משתתף איאן גילן, סולנה המפורסם של להקת הרוק הכבד דיפ פרפל. מתופף הלהקה המקורי ביל וורד, חזר ללהקה באלבום זה, לאחר שהתגבר על בעיות השתייה שלו, וזהו אלבומו האחרון בו ניגן עם להקת "בלאק סבאת'".

==הקלטות==
לאחר שהסולן רוני ג'יימס דיו והמתופף וייני אפיק עזבו את הלהקה ב-1983, סברו רבים כי הלהקה תבוא אל קיצה. על מנת למנוע את התפרקותה נשכר דון ארדן כדי לשמש כמנהל הלהקה. בתחילה, "Born Again", לא היה אמור לצאת תחת השם בלאק סבאת', אלא כאלבום סופר גרופ, בו איאן גילן משמש כסולן. אך ארדן יתעקש שהאלבום ייצא תחת "בלאק סבאת'". לפני שהוחלט על גילן כסולן המחליף של דיו, שמות כגון רוברט פלאנט ודייוויד קוברדייל הועלו כהצעות. 

ההקלטות הראשוניות לאלבום נערכו באולפני "The Manor Studio" שבבעלותו של היזם הבריטי ריצ'רד ברנסון. מפיק האלבום היה רובין בלאק, שעבד עם הלהקה קודם לכן כטכנאי קול באלבום Sabotage. 

במהלך החזרות, נטל גילן את רכבו של וורד, והתפרע איתה על מסלול הקארטינג במגרש הסמוך לאולפן, כשבמהלך הנסיעה איבד גילן את השליטה על הרכב והתנגש בעמוד, כשהרכב מתרסק. לאחר שחולץ ללא פגע, כתב את השיר "Trashed" הפותח את האלבום. השיר "Disturbing the Priest" ("מפריע לכומר") נכתב לאחר שחדר החזרות היה ממוקם בסמוך לכנסייה מקומית, וחברי הלהקה קיבלו תלונות מהכמרים במקום על הרעש שיצרו.

==הצלחה וביקורות==

"Born Again" היווה הצלחה מסחרית גדולה. בבריטניה, האלבום היה המצליח ביותר של הלהקה מאז Sabbath Bloody Sabbath, והגיע למקום ה-4 במצעד הבריטי. 

האלבום קיבל ביקורות מעורבות ממבקרי מוזיקה, ברובן שליליות. אדוארדו ריבדביה מאתר Allmusic כתב על האלבום "אחד מאלבומי ההבי מטאל המאכזבים בכל הזמנים". את השירים "Zero the Hero", "Hot Line" ו-"Keep It Warm" כינה ריבדביה "מביכים". ניל ארנולד מאתר "Metal Forces" העניק לאלבום ביקורות חיוביות וכתב כי האלבום הוא "טוב מאוד", עם זאת הוסיף "למרות שאולי איאן גילן הוא לא הסולן המתאים ביותר עבור בלאק סבאת'"

==רשימת השירים==
כל השירים נכתבו על ידי טוני איומי, גיזר באטלר, ביל וורד ואיאן גילן, למעט היכן שצוין אחרת

צד ב'

==מבצעים==
חברי להקת בלאק סבאת'
*טוני איומי - גיטרה
*איאן גילן - שירה
*גיזר באטלר - גיטרה בס
*ביל וורד - תופים

משתתפים נוספים
*ג'ף ניקולס - קלידים
*רובין בלאק - הפקה מוזיקלית

==קישורים חיצוניים==

* [https://web.archive.org/web/20091018060246/http://home.swipnet.se/sabbath83/ Gillan the Hero] - אתר מעריצים ובו מידע על האלבום

==הערות שוליים==

קטגוריה:אלבומי בלאק סבאת'
קטגוריה:אלבומים באנגלית
אלעד שער

אלעד שער (נולד ב-19 בספטמבר 1982 בנתיבות) הוא זמר-יוצר ומלחין בתחום המוזיקה היהודית ים תיכונית. הוא הוציא ארבעה אלבומי סולו המכילים שירים מהסוגות מוזיקה מזרחית וחסידית.

את דרכו המוזיקלית החל בשנת 2008 באלבום ראשון עם הסינגל "רק עוד רגע", אותו כתב והלחין עבורו המוזיקאי שמואל יונה. שנת 2009 הייתה שנת הפריצה של שער כזמר-יוצר עם השיר "הוציאה ממסגר נפשי", שהיה שיר הנושא של אלבומו השני. 

פרט לשירים המופיעים באלבומיו, הוציא את סינגלים: "זה הלב", "רבי נחמן", "תפילת הזמר" ו"אב הרחמים", שיצא לאחר רצח שלושת הנערים בזמן שעוד היו נעדרים. אמנם השיר הוקלט עוד קודם, אך שחרורו הוקדם בשל הקשר בין מילותיו לאירועים.

==דיסקוגרפיה==

===סינגלים===

* קח איתך גיטרה (2022)

בחורף 2015 הוציא את האלבום "מילים ולחן" והוציא 
מספר סינגלים.

בשנת 2017 יצא לסיבוב הופעות בחו"ל עם להקה שהקים.

==קישורים חיצוניים==

* [http://www.kikarhashabat.co.il/tag.php?q=אלעד+שער תגית אלעד שער] באתר כיכר השבת

==הערות שוליים==

קטגוריה:זמרים חסידיים
קטגוריה:נתיבות: אישים
קטגוריה:ישראלים שנולדו ב-1982
ג'ף גליקסמן

ג'ף גליקסמן (אנגלית: Jeff Glixman) היה מפיק מוזיקלי אמריקאי. 

גליקסמן היה אחראי להפקת אלבומי מוזיקה רבים עבור להקות ואמנים נחשבים, ביניהם: קנזס, בלאק סבאת', גרי מור, אינגווי מלמסטין, ועוד. גליקסמן אף היה שותף למיקסינג, מאסטרינג והעריכה באלבומים של אמנים נחשבים, ביניהם: אנתרקס, "קנזס", מרווין גיי, ועוד. 

עבודתו הראשונה הייתה ב-1975 כשהפיק את אלבומה השני של להקת הרוק מתקדם קנזס Song for America. לאחר עבודתו זו, המשיק לעבוד עבור הלהקה, כשהוא מפיק שלושה אלבומים נוספים שלה. ב-1986, הפיק גליקסמן את האלבום Seventh Star של להקת ההבי מטאל בלאק סבאת', קיס, ואף היה שותף לכתיבת המילים באלבום. לאחר מכן הפיק את אלבומה The Eternal Idol שיצא ב-1987. 

בסך הכל, היה שותף גליקסמן ליצירתם של למעלה משמונים אלבומי מוזיקה.

==קישורים חיצוניים==

קטגוריה:מפיקים מוזיקליים אמריקאים
קטגוריה:אמריקאים שנולדו ב-1949
שכווי הלענה

שכווי הלענה (שם מדעי: Centrocercus), הוא סוג של שכווי גדול מתת-משפחת פסיוניים, החיים בערבות יבשת צפון אמריקה. בסוג שני מינים:
*שכווי לענה גניסון (Centrocercus minimus) - נדיר וקטן יותר מקרובו.
*שכווי לענה גדול (Centrocercus urophasianus)

לזכר שכווי הלענה זנב גדול ומוטה מעלה המזכיר זנב טווס ושכמייה לבנה וגדולה בתוכה שתי בליטות צהובות שהזכר יכול לנפח במטרה למשוך את הנקבות לשטחי הלק שלו.

==קישורים חיצוניים==

קטגוריה:בעלי חיים שתוארו ב-1837
קטגוריה:טקסונים שתוארו בידי ויליאם ג'ון סווינסון
קטגוריה:שכווים